**Սնայդեր** (անգլ.՝ Snyder), քաղաք ԱՄՆ-ում, տեղակայված Տեխաս նահանգի հյուսիսարևմտյան մասում, Հարավարևմտյան Հայլենդս շրջանում, Սկարի շրջանի վարչական կենտրոն։ Ըստ 2010 թվականի մարդահամարի, բնակիչների թիվը կազմում էր 11 202 մարդ, ըստ ԱՄՆ Բնակչության մարդահամարի բյուրոյի՝ 2018 թվականին, քաղաքում ապրում էր 11 456 մարդ։

Պատմություն
-----------

Դատարանի հյուսիսում գտնվող քաղաքի կենտրոնը
Սնայդերն անվանակոչվել է առևտրական և գոմեշ որսող Ուիլյամ Հենրի «Փիթ» Սնայդերի անունով, որը 1878 թվականին առևտրի կետ է կառուցել Դիփ Քրիքի (անգլ.՝ Deep Creek) ափին։ Տեղը շուտով գրավում է այլ որսորդների ևս, իսկ խանութի մոտ փոքրիկ բնակավայր է ձևավորվում։ Այս բնակավայրի տները հիմնականում կառուցվում էին ծառերի ճյուղերից և գոմեշի կաշվից, ինչը բնակավայրին տվել է ոչ պաշտոնական «Կաշվե քաղաք» անվանումը (անգլ.՝ Hide Town): Բնակավայրի վաղ շրջանի մեկ այլ անվանում՝ «Ավազակային թառ» (անգլ.՝ Robber's Roost), որը քաղաքը ստացել է որոշ բնակիչների բնավորության, ինչպես նաև իրավապահ մարմինների բացակայության պատճառով։ Սկարի շրջանի դատարանի հողի տարածքում գտնվող ալբինոս գոմեշի արձանը կանգնեցվել է՝ որպես գոմեշների որսորդների առևտրի կետը հիշատակելու և հարգելու քաղաքի պատմությունը։

Քաղաքի ձևավորումը տեղի է ունեցել 1882 թվականին, Սկարի շրջանի առաջացումից երկու տարի առաջ։ Տասը տարի անց քաղաքում ապրում էր շուրջ 600 մարդ, աշխատում էր դպրոցը, երկու եկեղեցին, ջրաղացը, բամբակի մաքրման շոգեխաշային մեքենաներ, երկու բանկ, շաբաթական երկու թերթ էր հրապարակվում։ Էական փոփոխություններ տեղի ունեցան 1907 թվականին. քաղաքը ստացավ տեղական ինքնակառավարում, և սկսվեց Roscoe, Snyder և Pacific Railway երկաթուղիների շինարարություն։ 1911 թվականին քաղաք եկավ մեկ այլ երկաթուղային գիծ՝ Atchison, Topeka & Santa Fe Railway: XX դարի առաջին կեսին քաղաքաբնակների եկամտի հիմնական աղբյուրը հողագործությունն ու անասնապահությունն էր։

1948 թվականին քաղաքից հյուսիս նավթ հայտնաբերելուց հետո քաղաքի բնակչության թիվը կտրուկ աճեց։ Նավթային բումի ավարտին՝ 1951 թվականին, քաղաքում հաշվվում էր 16 000 բնակիչ, բայց բնակչության թիվը շուտով սկսեց նվազել։ Չնայած աժիոտաժի ավարտին՝ նավթը շարունակում էր մնալ տարածաշրջանի տնտեսության կարևոր մասը, և այդ տարածաշրջանն ինքը Տեխասի նավթի առաջատար արտադրողներից մեկն էր։ 1973 թվականին մոտակա հանքավայրից արդյունահանվեց միլիարդերորդ տակառ նավթ։

1960-ականներին և 1970-ականների սկզբին տեղի ունեցավ քաղաքի արտադրական բազայի դիվերսիֆիկացիա, դարձնելով այն ավելի քիչ ենթակա նավթի գների աճման և անկման փուլերին։

Աշխարհագրություն
----------------

Սնայդերը գտնվում է շրջանի կենտրոնում, նրա կոորդինատներն են՝ 32°43′04″ հս․. լ. 100°55′03″ ամ. ե.HGЯOL: Քաղաքը տեղակայված է Կոլորադո գետի վտակ Դիփ Քրիքի ափին։

Ըստ ԱՄՆ Բնակչության մարդահամարի բյուրոյի, քաղաքի տարածքը կազմում է մոտ 22,6 կմ², գրեթե ամբողջությամբ զբաղեցված է ցամաքով։

### Կլիմա

Ըստ Կյոպպենի կլիմաների դասակարգման, Սնայդերին բնութագրում է բարեխառն տափաստանային կլիման։


|  **Ջերմաստիճանի և տեղումների տարեկան միջին ցուցանիշները Սնայդերում** |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | տարին |
| բացարձակ առավելագույնը (°C) | 30 | 33 | 36 | 40 | 43 | 45 | 45 | 46 | 42 | 38 | 32 | 30 | 46 |
| միջին առավելագույնը (°C) | 13 | 15 | 20 | 25 | 29 | 33 | 35 | 35 | 31 | 25 | 18 | 13 | 25 |
| միջին ջերմաստիճանը (°C) | 5 | 7 | 11 | 16 | 21 | 25 | 27 | 27 | 23 | 17 | 10 | 6 | 16 |
| միջին նվազագույնը (°C) | −2 |. | 2 | 8 | 13 | 18 | 20 | 20 | 16 | 9 | 2 | −1 | 8 |
| բացարձակ նվազագույնը (°C) | −23 | −21 | −15 | −6 | 1 | 4 | 11 | 7 | 1 | −6 | −15 | −16 | −23 |
| տեղումների քանակը (մմ) | 10 | 10 | 20 | 40 | 80 | 50 | 50 | 50 | 50 | 50 | 20 | 20 | 500 |
| *Աղբյուր՝ weatherbase.com* |

Բնակչություն
------------


Պատմական բնակչություն| Մարդահամար | Բնակ. | Note | %± |
| --- | --- | --- | --- |
| 1890 | 500 |  | — |
| 1900 | 612 |  | 224% |
| 1910 | 2514 |  | 3108% |
| 1920 | 2179 |  | −133% |
| 1930 | 3008 |  | 380% |
| 1940 | 3815 |  | 268% |
| 1950 | 12 012 |  | 2149% |
| 1960 | 13 050 |  | 86% |
| 1970 | 11 171 |  | −144% |
| 1980 | 12 705 |  | 137% |
| 1990 | 12 195 |  | −40% |
| 2000 | 10 783 |  | −116% |
| 2010 | 11 202 |  | 39% |
| 2018 (est.) | 11 456 |  | 23% |
| 1890-2018, 1920-2000, 2010, 2018 |

Ըստ 2010 թվականի մարդահամարի, քաղաքում բնակվում էր 11 202 մարդ, կար 4128 տուն և 2834 ընտանիք։ Քաղաքի ռասայական կազմը. 79%-ը սպիտակամաշկ ամերիկացիներ, 3,8%-ը աֆրոամերիկացիներ, 0,7%-ը բնիկ ամերիկացիներ, 0,5%-ը ասիացիներ, 0,0%-ը (1 մարդ) Հավայան կղզիների կամ Օվկիանիայի բնակիչներ, 13,4%-ը այլ ցեղեր, 2,6%-ը երկու կամ ավելի ցեղեր։ Բոլոր ցեղերի մեջ իսպանախոսների թիվը կազմել է 41,4%։

4128 տներից 37,2%-ը ներառում է մինչև 18 տարեկան երեխաներ։ Տների 49,9%-ը ամուսնացած զույգեր էին (21,2%-ը՝ մինչև 18 տարեկան երեխաների հետ), տների 13,3%-ում կանայք ապրում էին առանց ամուսնու, 5,4%-ում՝ տղամարդիկ առանց կնոջ, տների 31,3%-ը ընտանիքներ չէին։ Տների 27,5%-ում ապրում էր միայն մեկ մարդ, 12,5% -ը միայնակ տարեցներ էին (65 տարեկանից մեծ)։ Տան միջին չափը 2,61 մարդու համար էր։ Ընտանիքի միջին չափը 3,19 մարդ է։

Քաղաքի բնակչությունն ըստ տարիքային տիրույթի բաշխվել է հետևյալ կերպ. 31,8%-ը՝ մինչև 20 տարեկան բնակիչներ, 25,2%-ը՝ 20-ից 39 տարեկան, 28,5%-ը՝ 40-ից 64 տարեկան, 14,5%-ը՝ 65 տարեկան և բարձր։ Միջին տարիքը 33,9 տարեկան է։

Ըստ 2018 թվականի հնգամյա հետազոտության, Սնայդերում միջին տնային տնտեսությունների եկամուտը տարեկան 56 585 ԱՄՆ դոլար է, իսկ տնային տնտեսությունների միջին եկամուտը՝ 71 136 դոլար։ Քաղաքի մեկ շնչի հաշվով եկամուտը 25 240 դոլար է։ Ընտանիքների մոտ 9%-ը և բնակչության 14,5%-ը ապրում են աղքատության շեմից ցածր մակարդակով։ Այդ թվում՝ ներառյալ 18 տարեկանից ցածր 16,8%-ը և 65 և ավելի բարձր տարիքի 6,8%-ը։

Տեղական ինքնակառավարում
-----------------------

Քաղաքը ղեկավարում են քաղաքապետը և 6 հոգանոց քաղաքային խորհուրդը, որոնք ընտրվում են երկու տարի ժամկետով։ Քաղաքի չորս թաղամասերից յուրաքանչյուրն ընտրում է մեկ քաղաքային խորհրդական, և ևս երկուսը ընտրվում են ամբողջ քաղաքի կողմից։ Քաղաքային խորհուրդը խորհրդի անդամներից ընտրում է փոխքաղաքապետ։

Ենթակառուցվածքներ և տրանսպորտ
-----------------------------

Քաղաքով են անցնում ԱՄՆ-ի US 84 և US 180 մայրուղիները, ինչպես նաև Տեխասի համար 208 և 350 մայրուղիները։

Քաղաքում է գտնվում Ուինսթոն Ֆիլդի օդանավակայանը։ Օդանավակայանն ունի երկու թռիչքուղի՝ 1707 և 1280 մետր երկարությամբ։ Առևտրային ուղևորների թռիչքներով մոտակա օդանավակայաններն են Աբիլինի տարածաշրջանային օդանավակայանը, Սնայդերից մոտ 140 կիլոմետր դեպի արևելք և Լաբոքի Պրեստոն Սմիթի միջազգային օդանավակայանը[en], Սնայդերից մոտ 140 կմ հյուսիս-արևմուտք։

Կրթություն
----------

Քաղաքը սպասարկվում է Սնայդերի անկախ դպրոցական շրջանի կողմից։

1971 թվականին քաղաքում բացվել է տարածաշրջանի բարձրագույն կրթություն առաջարկող առաջին քոլեջը՝ Արևմտյան Տեխասի քոլեջը (անգլ.՝ Western Texas Colledge): Քոլեջն առաջարկում է մասնագետների վերապատրաստման ծրագրեր, ինչպես նաև մասնագիտական վկայականների ստացում։

Տնտեսություն
------------

Community Bank of Snyder բանկը
Սնայդերի տնտեսությունն ուժեղ է և պայմանավորված է նավթի, գազի և հողմային էներգիայի արդյունաբերությամբ։ Ըստ Սնայդերի զարգացման կորպորացիաների, 2012 թվականին քաղաքում ստեղծվել է 994 աշխատատեղ, ինչը նպաստել է տարածաշրջանում աշխատատեղերի 20%-ով աճին։ The Scurry Area Canyon Reef Operators (SACROC) նավթահանքավայրը հանրապետության ամենամեծ և ամենաարդյունավետներից մեկն է։ Երկրի ամենամեծ հողմակայանները տեղակայված են նույնպես Սնայդերի տարածքում։ Սնայդերի մյուս կարևոր արդյունաբերության ճյուղերն են բամբակի արտադրությունն ու մշակումը։

### Նավթ

Բացի SACROC-ից, Սնայդերը գտնվում է նաև նոր հայտնաբերված Cline Shale[en]-ի տարածքում։ Devon Energy ընկերությունը հանքի չափը գնահատում է 30 միլիարդ տակառ, ինչը ենթադրում է, որ հանքավայրը ավելի մեծ է, քան Հյուսիսային Դակոտայում գտնվող Բաքքենյան կազմավորումը և Հարավային Տեխասում գտնվող Eagle Ford Group[en]-ը։ Նոր շերտը համարժեք է Իգլ Ֆորդի տասը թերթաքարային հատվածներին։ Ծագման ուսումնասիրությունը շարունակվում է, քաղաքաբնակները բնակչության հոսք են ակնկալում։

### Քամու էներգիա

Երկրորդ ամենամեծ՝ «Ռոսկո» հողմակայանի մի մասը գտնվում է Սնայդերի տարածքում։ Tri-Global Energy ընկերությունը տարածաշրջանում կառուցում է ևս երկու հողմակայաններ։ Fluvanna Renewable Energy Project և Canyon Wind-ի համատեղ նախագծերը կավելացնեն մինչև 700 մեգավատ, նախագծերում կատարված ընդհանուր ներդրումը գնահատվում է 1,4 միլիարդ դոլար։

### Արդյունաբերական պարկեր և երկաթուղի

Սնայդերի Սկարի շրջանի Կոլիզեումը
Սնայդերում կան երկու արդյունաբերական պարկեր, որոնցից մեկը երկաթուղային մուտքով է։ Ներկայումս այգիներում աշխատում են W.L Plastics, Tractor Supply, Mitsubishi Power Systems, Big Country Electric, Kyle Erwin Construction, Four Star Hose & Supply և Total Truck & Trailer ընկերությունները։ Քլայնի հանքավայրի հայտնաբերմամբ՝ ավելի շատ ընկերություններ են ծրագրում գալ տարածաշրջան։

2015 թվականի սեպտեմբերի 30-ին ավարտվող ֆինանսական տարվա ֆինանսական հաշվետվության համաձայն, քաղաքի 2015 թվականի եկամուտները կազմել են 17,71 մլն դոլար, իսկ ծախսերը՝ 17,65 մլն դոլար։

Հանգիստ և ժամանց
----------------

Քաղաքում է գտնվում Սնայդերի Սկարի շրջանի Կոլիզեումը, որը մեծ արենա է West Texas College-ի կառավարման տակ, որը կազմակերպում է տարբեր միջոցառումներ։ Դրսում՝ արենայի հարևանությամբ, կա հին շոգեքարշ և վերականգնված պատմական գյուղ։ Բացի այդ, քաղաքում է տեղակայված Diamond M Museum-ը, որը հիմնադրել է տեղական անասնապահ և նավթագործ Քլարենս Մաքլաֆլինը։ Թանգարանը պարունակում է շուրջ ութսուն բրոնզե աշխատանք և երկու հարյուր նկարներ։ Հավաքածուն ներառում է նաև Փիթեր Հյորդի և Էնդրյու Ուայեթի ստեղծագործությունները։

Քաղաքը հանրաճանաչ մշակույթի մեջ
-------------------------------

Սնայդերը սյուժեի կարևոր դեր է խաղում և հաճախ է հիշատակվում Հարի Թյուրթլեդևի այլընտրանքային պատմության վերաբերյալ գրքերի շարքում «Southern Victory» («Հաշիվների մասին տեղեկություն» տետրալոգիա), որոնցում Սնայդերից մի քանի կիլոմետր հեռավորության վրա գտնվող ճամբարը դառնում է Օսվենցիմի ժամանակացույցի համարժեքը:։

Պատկերասրահ
-----------

* Cogdell Memorial Hospital հոսպտալը, տեղակայված Սնայդերի Արևմտյան Տեխասի քոլեջի մոտակայքում:Cogdell Memorial Hospital հոսպտալը, տեղակայված Սնայդերի Արևմտյան Տեխասի քոլեջի մոտակայքում:
* Առաջին Բապտիստական եկեղեցին քաղաքի կենտրոնում:Առաջին Բապտիստական եկեղեցին քաղաքի կենտրոնում:
* Նախկին Dermott դպրոցը:Նախկին Dermott դպրոցը:
* Ռիտց թատրոնը քաղաքի կենտրոնում:Ռիտց թատրոնը քաղաքի կենտրոնում:
* XIX դարի պիոներական տուն: Վերանորոգված, ծառայում է որպես թանգարան:XIX դարի պիոներական տուն: Վերանորոգված, ծառայում է որպես թանգարան:

Ծանոթագրություններ
------------------

1. ↑  2020 թվականի ԱՄՆ մարդահամար / United States Census Bureau
2. ↑  "Snyder, TX (Scurry County)".
3. 1 2  "Snyder, TX Profile: Facts & Data". *hometownlocator.com*. Retrieved 2020 թ․ ապրիլի 15.
4. ↑  "SNYDER, TEXAS. CLIMATE SUMMARY". *weatherbase.com* (in անգլերեն). Weatherbase.com. Retrieved 2017 թ․ հունվարի 19.
5. ↑  |title = SNYDER, TEXAS. MONTHLY - WEATHER AVERAGES SUMMARY |publisher=Weatherbase.com |work=weatherbase.com|lang=en|accessdate=2017-1-19
6. ↑  "Texas Almanac: City Population History from 1850–2000" (PDF) (in անգլերեն). Texasalmanac. Retrieved 2017 թ․ հունվարի 19.
7. ↑  "City of Snyder. Mayor & Council" (in անգլերեն). Retrieved 2017 թ․ հունվարի 19.
8. ↑  "KSNK — Winston Field Airport" (in անգլերեն). Retrieved 2017 թ․ հունվարի 17.
9. ↑  "Western Texas College" (in անգլերեն). Retrieved 2017 թ․ հունվարի 19.
10. ↑  "$1 Billion Reasons to Look at Snyder, TX" (PDF). Development Corporation of Snyder. Արխիվացված է the original (PDF) 2016 թ․ օգոստոսի 4-ին. Retrieved 2017 թ․ հունվարի 19. `{{cite web}}`: Unknown parameter `|deadlink=` ignored (`|url-status=` suggested) (help)
11. 1 2  Eady, Ashley. "Exploration continues to fuel expectations for Cline Shale oil boom". Lubbock Avalanche-Journal. Retrieved 2017 թ․ հունվարի 19.
12. ↑  Hillier, Jennifer. "West Texas shale could dwarf Eagle Ford". FuelFix. Արխիվացված է the original 2013 թ․ հոկտեմբերի 4-ին. Retrieved 2017 թ․ հունվարի 19. `{{cite web}}`: Unknown parameter `|dead-url=` ignored (`|url-status=` suggested) (help)
13. ↑  "AWEA U.S. Wind Industry Annual Market Report". American Wind Energy Association. Արխիվացված է the original 2017 թ․ հունվարի 7-ին. Retrieved 2017 թ․ հունվարի 19. `{{cite web}}`: Unknown parameter `|dead-url=` ignored (`|url-status=` suggested) (help)
14. ↑  O'Grady, Eileen (2013 թ․ հոկտեմբերի 1). "E.ON completes world's largest wind farm in Texas". *Reuters*. Արխիվացված է the original 2015 թ․ հոկտեմբերի 16-ին. Retrieved 2017 թ․ հունվարի 19. `{{cite news}}`: Unknown parameter `|dead-url=` ignored (`|url-status=` suggested) (help)
15. ↑  "Fluvanna Renewable Energy Project". Tri-Global Energy. Արխիվացված է the original 2015 թ․ մարտի 15-ին. Retrieved 2017 թ․ հունվարի 19. `{{cite web}}`: Unknown parameter `|dead-url=` ignored (`|url-status=` suggested) (help)
16. ↑  "Canyon Wind". Tri-Global Energy. Արխիվացված է the original 2015 թ․ մարտի 15-ին. Retrieved 2017 թ․ հունվարի 19. `{{cite web}}`: Unknown parameter `|dead-url=` ignored (`|url-status=` suggested) (help)
17. ↑  "DCOS". Development Corporation of Snyder. Արխիվացված է the original 2013 թ․ մայիսի 28-ին. Retrieved 2017 թ․ հունվարի 19. `{{cite web}}`: Unknown parameter `|deadlink=` ignored (`|url-status=` suggested) (help)
18. ↑  "City of Snyder, Texas. Comprehensive Annual Financial Report For the Year Ended September 30, 2015" (in անգլերեն). Արխիվացված է the original (PDF) 2017 թ․ հունվարի 9-ին. Retrieved 2017 թ․ հունվարի 19. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* "Քաղաքի պաշտոնական կայք".
* "Սնայդերի զարգացման կորպորացիա". Արխիվացված է the original 2010 թ․ հոկտեմբերի 14-ին. Retrieved 2017 թ․ հունվարի 20. `{{cite web}}`: Unknown parameter `|deadlink=` ignored (`|url-status=` suggested) (help)
* "Սնայդերի Առևտրական պալատ".
* "Արևմտյան Տեխասի քոլեջ".
* "Սնայդերի անկախ դպրոցական շրջան".

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սնայդեր (Տեխաս)** կատեգորիայում։ |